આ દરમિયાન ભોગ બનનારા પૈકી ફરિયાદી નામે વશરામભાઇ બાલુભાઈ સરવૈયા સહિત અન્ય બે લોકોની તબિયત બગડતા વધુ સારવાર માટે રાજકોટની સિવિલ હોસ્પિટલ મોકલેલ. સૌ પ્રથમ કમિટી દ્વારા ૧૭/૦૭/૨૦૧૬ ની રાત્રે આશરે ૧૨:૩૦ થી સવારે ૩:૪૦ સુધી ભોગ બનનાર લોકો અને તેમની સાથે રહેલા લોકો તથા રાજકોટના સ્થાનિક લોકો પાસેથી બનાવની હકીકતોનો તાગ મેળવવાનો પ્રયત્ન કરેલ અને ફરિયાદની F.I.R મેળવીને અભ્યાસ કરેલ. F.I.R નં. 0ફ.૧૨૭/૧૬, તા. ૧૧/૦૭/૨૦૧૬ ના રોજ સાંજે ૧૯/૩૦ એ દાખલ થયેલ જેમાં I.P.C કલમ ૩૦૭, ૩૯૫, ૩૨૪,૩૨૩, ૫૦૪, જીપી એક્ટ કલમ ૧૩૫ અને એટ્રોસીટી ૩(૨) ૫ મુજબની કલમો લગાવેલ. ભોગ બનનાર અને એમના સગા જોડે વાતચીત કરતા તેમજ તેમના દ્વારા બતાવવામાં આવેલ વાયરલ થયેલ વિડીયો ઉપરાંત વધુ વિડીયો જોતા જાણવા મળેલ કે બનાવના જે વિડીયો વાયરલ થયેલા એ તો થોડા અંશમાત્ર જ હતા.